ธปท.ชี้ทุนต่างชาติไหลเข้าไทยไม่น่าห่วง
ธปท.ชี้เงินทุนต่างชาติไหลเข้าช่วงนี้ไม่น่าห่วง เหตุยังมีปริมาณน้อยกว่าเมื่อช่วง 2 ปีก่อน
9 ก.ค. 2555

ธปท.ชี้เงินทุนต่างชาติไหลเข้าช่วงนี้ไม่น่าห่วง เหตุยังมีปริมาณน้อยกว่าเมื่อช่วง 2 ปีก่อน
นายประสาร ไตรรัตน์วรกุล ผู้ว่าการธนาคารแห่งประเทศไทย(ธปท.) กล่าวถายหลังการปาถกฐาในหัว“วิกฤตระบบการเงิน และอนาคตของธนาคารพาณิชย์ของโลกกับเอซียจะไปอย่างไร (Financial Crises - the Future of Global &amp; Asian Banking)” ในงาน “Asia in Transformation, Sasin Bangkok Forum 2012 “ว่า ในช่วง 2-3 วันนี้ ถึงเงินทุนต่างชาติจะไหลเข้ามาในไทยมากขึ้น โดยมีการเข้าลงทุนในตลาดพันธบัตร แต่ยังถือว่าไม่มาก เมื่อเทียบกับช่วง 2 ปีที่แล้วที่เคยไหลเข้ามา ซึ่งเงินทุนส่วนส่วนใหญ่ไหลเข้ามาเพราะตลาดการเงินโลกมีปัจจัยความเสี่ยงที่ผันผวน นักลงทุนจึงพยามเลี่ยงลงทุนที่มีความเสี่ยง เช่น เลือกถือลงทุนในสินทรัพย์ปลอดภัยอย่างเงินเหรียญสหรัฐฯ และบางส่วนก็ไหลมาที่ไทยและภูมิภาคเอเซีย เป็นต้น แต่เท่าที่ติดตามดูเรื่องเงินทุนเคลื่อนย้ายยังไม่มีภาวะน่าห่วง เพราะถึงเงินทุนสุทธิจะไหลเข้า แต่ก็มีไหลออก เพราะนักลงทุนไทยไปลงทุนต่างประเทศก็มี
“เท่าที่ดูเงินทุนเคลื่อนย้ายไม่ได้มีอะไรน่าห่วง ที่ลงทุนเข้ามาลงทุนในตลาดพันธบัตรก็ถือว่าไม่มาก ถ้าดูตลาดพันธบัตรทั้งหมดจะมีนักลงทุนต่างชาติเข้ามาลงทุนเพียง 8-9% เท่านั้น เทียบกับประเทศอื่นๆแล้วถือว่าน้อยกว่ามาก ส่วนเงินบาทก็ไม่ได้มีปัญหา ค่อนข้างมีเถียรภาพ เพราะเศรษฐกิจไทยยังมีเถียรภาพและทุนสำรองระหว่างประเทศก็อยู่ในระดับสูง” นายประสารกล่าว